CELEX: 62010CN0052
Language: el
Date: 2010-02-01 00:00:00
Title: Υπόθεση C-52/10: Αίτηση για την έκδοση προδικαστικής αποφάσεως, την οποία υπέβαλε το Συμβούλιο της Επικρατείας (Ελλάδα) την 1η Φεβρουαρίου 2010 — Ελεύθερη Τηλεόραση Α.Ε. ALTER CHANNEL και Κωνσταντίνος Γιαννίκος κατά Υπουργού Τύπου και Μέσων Μαζικής Ενημέρωσης και Εθνικού Συμβουλίου Ραδιοτηλεόρασης

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/25
            
         Αίτηση για την έκδοση προδικαστικής αποφάσεως, την οποία υπέβαλε το Συμβούλιο της Επικρατείας (Ελλάδα) την 1η Φεβρουαρίου 2010 — Ελεύθερη Τηλεόραση Α.Ε. «ALTER CHANNEL» και Κωνσταντίνος Γιαννίκος κατά Υπουργού Τύπου και Μέσων Μαζικής Ενημέρωσης και Εθνικού Συμβουλίου Ραδιοτηλεόρασης
   (Υπόθεση C-52/10)
   2010/C 100/37
   Γλώσσα διαδικασίας: η ελληνική
   
      Αιτούν δικαστήριο
   
   Συμβούλιο της Επικρατείας
   
      Διάδικοι στην υπόθεση της κύριας δίκης
   
   
      Αιτούντες: Ελεύθερη τηλεόραση A.E «ALTER CHANNEL» και Κωνσταντίνος Γιαννίκος
   
      Καθών: Υπουργού Τύπου και Μέσων Μαζικής Ενημέρωσης και Εθνικού Συμβουλίου Ραδιοτηλεόρασης
   
      Προδικαστικόó ερώτημα
   
   «Η διάταξη της παραγράφου δ του άρθρου 1 της οδηγίας 89/552/ΕΟΚ του Συμβουλίου (ΕΕ L 202), περί του συντονισμού ορισμένων νομοθετικών, κανονιστικών και διοικητικών διατάξεων των κρατών μελών, σχετικά με την άσκηση τηλεοπτικών δραστηριοτήτων, όπως αυτή τροποποιήθηκε με τη διάταξη του εδαφίου γ του άρθρου 1 της οδηγίας 97/36/ΕΚ του Ευρωπαϊκού Κοινοβουλίου και του Συμβουλίου (ΕΕ L 202) έχει την έννοια ότι, απαραίτητο εννοιολογικό στοιχείο του διαφημιστικού σκοπού, στο πλαίσιο της «συγκεκαλυμμένης διαφημίσεως», αποτελεί η παροχή αμοιβής ή άλλου είδους πληρωμής ή ανταλλάγματος;».